આપણે આ અઝીમ રાતોની બરકતથી ગાફિલ છીએ. આથી આ ત્રણ રાતોને પણ પૂરી રીતે ઇબાદતમાં વિતાવતા નથી. અગર આપણે થોડોક એમ ખ્યાલ કરીએ કે આ રાત્રિઓ આપણી મગફેરતનો ઉત્તમ ઝરીઓ છે, ખાસ કરીને અમીલ મોઅમેનીન(અ.સ.)ની શહાદતનો ગમ, તો હજી વધારે ખુદાની કુરબતનો સબબ બની જાય છે. આ રાત્રિઓને જીંદગીમાં ગનીમત જાણીએ અને કોશિશ કરીએ આલે મોહમ્મદ(અ.મુ.સ.)ના વાસ્તાથી ખુદાની બારગાહમાં એવી રીતે હાજર થઇએ કે આ રાત્રિઓમાં પોતાની મગફેરત અને જન્નતમાં જવા નો પરવાનો મેળવી લઇએ, નહિતર રિવાયતોમાં મળે છે, જે માહે મુબારકે રમઝાનમાં નહી બક્ષાયો તે પુ વર્ષ બક્ષાશે નહી, સિવાય કે તેને હજની ખુશનસીબી મળે અને મૈદાને અરફાતમાં મગફેરત તલબ કરે.